Datasets:

R5dwMg

/

zh-wiki-yue-long

like 2

訊號處理係工程學嘅一個子領域，顧名思義專門研究點樣處理訊號。訊號處理喺好多現代科技當中都會用到，包括電腦、收音機、影片同手機等嘅技術冚唪唥都係因為有訊號處理先至搞得成嘅。對訊號處理嘅研究會用數學模型模擬用嚟做訊號嘅物理量嘅傳播同變化，點樣用各種嘅機制轉化訊號，並且思考做訊號處理嘅機械要設計成點先可以令訊號嘅傳遞更快捷同準確，係一門相當高深嘅學問。

製作網絡傳輸協議嘅成個過程需要用同考慮好多元件，包括用嚟做訊號嘅物理量、公認嘅解讀方案講明邊個物理量規律表示邊個資訊、按解讀方案將資訊變成訊號嘅機制、以及按訊號同解讀方案重砌返個資訊出嚟嘅機制... 等等。

資訊空間本來係科幻上嘅一種橋段，指電腦入面嘅世界，人類可以用某啲方式令自己嘅精神進入呢個世界當中，並且喺呢個世界裏面冒險，而且佢哋喺呢個世界做嘅嘢仲有可能影響電腦嘅運作同埋由呢啲電腦控制嘅機械。喺廿一世紀，科技界就一般用呢個詞指資訊科技所引致嘅資訊流動空間。

然後佢再將個腦啲神經細胞駁落去一部超級電腦嗰度，部超級電腦運算能力夠勁，能夠一路係噉運算出個腦跟住落嚟需要感受到嘅訊號，再將啲訊號無間斷噉傳去桶裏面個腦，令個腦得到嗮「要感知一個世界」所需嘅一切訊號。

... 呀噉。知識論歷史悠久，起碼可以追溯到去古希臘哲學嗰度，例如柏拉圖就試過對「乜嘢係知識」同「要點追求知識先理想」等嘅問題作出過思考，而打後中世紀同啟蒙時期等時代嘅西人哲學家仲有將知識論繼續發展上去，當中經驗主義－簡化講即係認為「知識淨係嚟自或者主要嚟自感官經驗」嘅觀點－更加係現代科學嘅基礎。

而如果話「某個諗法係真確」，意思即係指個人思緒入面嗰個世界同客觀世界嘅狀態一致。用返上面阿明過橋嗰個例子，阿明思緒入面嗰條橋係穩陣嘅，但事實明顯表示現實嗰條橋行咗上去係會冧嘅－阿明嘅思緒同客觀世界唔一致，所以佢嗰個信念唔真實，佢唔可以算係「知道」條橋穩陣。

不過，一個信念係真確嘅，係咪就表示個信念算係「知識」呢？一般主流哲學意見認為，信念同真確並唔係知識嘅充分條件。舉個例說明，想像一個完全唔識醫術嘅病人，佢相信佢好快會好返，但佢信嘅理由係「睇相佬同佢講話佢將會好返」，噉就算佢日後真係好返，主流意見都認為好難說服人話嗰個病人知道佢會好返，噉係因為佢嘅信念喺當時缺乏充足理據－噉就表示，一個真信念要算得上係知識，仲有必要考慮埋個人信呢個信念嘅理據。

例如而家阿 A 信「地球係平嘅，而唔係球體」噉嘅諗法。一般認為，一旦佢睇到撐「地球係球體」嘅種種證據－例如佢坐太空船上太空，望到地球係藍色波子噉嘅樣－佢就算係「有必要」要拒絕地平說，噉即係話佢冇理據再繼續信地平說。

喺 1960 年代，美國哲學家艾德蒙德·葛提雅批評 JTB 理論嘅知識定義。葛提雅指出，喺某啲情況下一個人所相信嘅嘢喺一定程度上得到咗證實，但冇到達絕對嘅程度。佢個諗法就係所謂嘅葛提雅問題，對知識論界造成咗相當嘅衝擊。

响最基本上，經驗主義主張知識主要－甚至完全－係嚟自 1 嘅，而理性主義就啱啱相反，主張知識主要－甚至完全－係嚟自 2 嘅。呢兩種觀點同對方明顯唔相容，於是自然引起兩派哲學家之間掀起一場辯論，例如好出名嘅 17 世紀法國哲學家笛卡兒就係一位理性主義者。

對於呢條問題，有種原始嘅觀點係所謂嘅天真現實論。根據信天真現實論嘅人，人類嘅感知完全無誤－是但搵個人，佢對眼睇到嘅顏色，對耳仔聽到嘅聲... 完美噉反映啲現實事物嘅實相，一個人感知到嘅事物，就係現實當中嘅事物。

場爭論去到 18 世紀尾由康德解開。經驗主義同理性主義相關嘅諗頭影響深遠－到咗廿一世紀初，哲學以外嘅領域嘅研究者，由自然科學至社會科學，做嘢嗰時都會用到科學方法等嘅知識論概念，而知識論亦自然變成哲學當中最有影響力嘅領域之一。

神經細胞係各種動物神經系統－包括腦同脊椎－最主要同基本嘅組件。據估計，一個男人嘅腦平均有成 860 億粒神經細胞，構成一個極之龐大嘅神經網絡，而資訊喺神經細胞之間嘅傳遞速度可以去到成 119 米每秒咁快。

突觸係神經細胞之間溝通嘅途徑。突觸位於一粒神經細胞嘅軸突末端，會差啲掂住下一粒神經細胞嘅樹突，有陣時亦會有兩粒神經細胞嘅軸突之間有突觸。當有一粒神經細胞所射嘅動作電位去到條軸突嘅末端嗰陣，個訊號會令到鈣離子通道打開，令到鈣離子走入去個軸突尾嗰度。

喺人腦嗰 100 億粒－即係 1011 粒－神經細胞入面，平均每粒神經細胞有 7,000 個突觸掂住第啲神經細胞。據估計，一個三歲嘅細路個腦有大約 1015 個突觸，而突觸數量似乎會隨年紀下跌，變成大人之後就進入穩定。

當一粒神經細胞所傳嘅訊號行去到條軸突最尾嘅突觸嗰陣，突觸會釋放神經傳遞素嚟影響下一粒神經細胞。呢啲神經傳遞素會黐落去下一粒神經細胞嘅受容體嗰度，而下一粒神經細胞跟住落嚟會有點嘅行為－會唔會傳新訊號－就係由「邊種受容體受到啟動」話事嘅。

動作電位係一種「一係有一係冇」嘅訊號。噉講意思即係話，如果有一粒神經細胞要產生動作電位，佢就一定要完成成個動作電位，唔會話中途停咗得半個，又或者一個得一半大細嘅動作電位－喺呢啲情況下，一個強啲嘅刺激唔會造成一個強啲嘅訊號，而係會令到粒神經細胞射訊號嘅頻率提升。

超級電腦係計得超快嘅電腦，快過普通電腦好多。呢啲電腦主要用來做科學計算，模擬啲變數好多、好複雜嘅問題，好似推測未來氣候。有時重會設計到專解決一類問題。通常只有大學、軍事機構，同埋科學研究先會用得着。無咗佢，好多科學上嘅精密工具都用唔到，發射火箭都好易失敗，重會死人。

所以喺實際研究上，研究者多數都會為咗分析上嘅方便，假設每一個動作電位都係一個板嘅，而且每一個動作電位所維持嘅時間極短。於是喺多數嘅神經編碼嘅數學模型入面，一串動作電位就會俾人當係喺某一段時間之內一連串同樣大細、而且射完就喺剎那間消失嘅脈衝噉嚟睇。

埃德里安同佐塔蒙嗰份研究相當有影響力，再加上 spike 嘅發射頻率又相對易量度，所以喺嗰份研究打後嘅嗰幾廿年，神經科學家之間有咗股研究發射頻率嘅風潮，甚至有啲神經科學家仲主張話神經編碼研究淨係需要知道發射頻率就得。

時間編碼係另一種編碼方案，指啲 spike 帶嘅資訊有至少一部份係透過 spike 嘅出現時間、發射頻率嘅上落、或者係 spike 之間嘅時間間隔等嘅時間性特徵嚟表達嘅，即係話 000111000111 同 001100110011 呢兩串時間序列－兩者都係喺 12 毫秒內有 6 個 spike－表達嘅資訊可以唔同。

事實表明，如果神經網絡嘅活動嘅上落嘅頻率低嘅話，用相位嚟做嘅編碼當中通常「相位」淨係需要有 4 個離散嘅數值，就經已夠攞嚟代表嗮呢種訊號要代表嘅資訊內容－係一種相當有效率嘅編碼方法，而且高頻嘅神經振盪都可以用發射相位編碼。

疏編碼係總體編碼嘅一種，指外界刺激嘅每一個部份都由一細組神經細胞嘅強烈活動嚟入碼。喺疏編碼當中，每一柞神經細胞會負責處理一啲特定嘅資訊，而呢柞神經細胞會分做幾組，每組專門負責處理嗰啲資訊當中嘅一啲特定部份，所以好多時都淨係得一兩組神經細胞活躍，而淨低嗰啲就冇乜活動－神經活動分佈「稀疏」。

廿一世紀初嘅神經科學研究顯示，疏編碼係生物神經系統同傳統電子電腦比起上嚟最唔同嘅地方之一，因為喺生物神經系統當中，同一個資訊可以分佈喺好多粒神經細胞之間，而相比之下，一部電腦運算緊嘅每一份資訊都淨係會由一至兩粒處理器集中負責嗮。

除咗科研上有用之外，「用光遺傳學控制 spike 嘅時間」呢種技術仲俾人指係有可能幫到手醫一啲同 spike 異常有關嘅神經或者心理疾病。透過控制 spike 嘅產生，神經內科醫生可以特登提高或者壓抑個腦某啲區域嘅活動，等個腦嘅活動變成正常嘅樣－而好多嘅神經或者心理疾病，包括咗抑鬱症、精神分裂同柏金遜症呀噉，都係源於個腦某啲區域嘅活動異常嘅。

智能放大係認知科學等領域上嘅一個概念，泛指一啲運用資訊科技協助提升人類智能嘅做法。舉個簡單例子說明，想像有個工程師創造出一個裝置，能夠將一個人腦接駁落去一部能夠連接互聯網嘅電腦嗰度，令個人腦同部電腦有得互相直接傳達資訊，而個人腦又可以俾指令，要部電腦用搜尋器耖資料，然後再將啲資料直接傳返去個人腦嗰度－就會做到「用人工裝置提升一個人嘅智能」嘅效果。

真相，又叫實相或者真實，係指世上事物，真係咁樣，真係有，或者有過，舊時咁樣，而非想象出來，係事物原原本本嘅面貌。有時真相定義闊啲，可以包括啲睇唔見，或者唔能理解嘅嘢。再濶啲，真相係一切有過，現有，或者將有。

德國歷史上有好多各自獨立嘅主權國，各有獨特嘅歷史，文化同宗教。德國喺1871年普法戰爭嗰時第一次形成統一嘅國家。德國係第一次世界大戰同第二次世界大戰嘅主要發動國同戰敗國，二戰之後，德國喺1949年俾美蘇英法四強分割成為東德同西德兩部分。

「智能」呢個概念係對於闡明同組織呢一柞複雜現象嘅嘗試。雖然喺某啲地方做咗唔少嘅闡明，但係目前仲未有可以解答嗮所有重要問題嘅概念化，而且冇一個係個個學者都認同嘅。事實係，當早嗰排有兩打重要嘅理論家俾人叫佢哋定義智能嗰陣，佢哋俾咗兩打彼此之間有些少唔同嘅定義出嚟。

圖靈測試喺人工智能哲學上引起咗廣泛討論。例如有學者批評圖靈測試指出，嚴格嚟講，就算一部機械通過咗圖靈測試，都只係表示佢曉喺一個人工環境下做某啲工作，但有智能嘅行為要求嘅係能夠喺自然環境下生存，所以圖靈測試喺測試機械智能上嘅功用有限。

因為噉，有學者諗出咗新版嘅圖靈測試，好似係所謂嘅「真正完整圖靈測試」噉，就認為一部機械要算得上展現人類智能，佢就需要能夠喺自然環境下達成人類能夠達成嘅重大成就，包括係－好似人類噉樣－創作出藝術品、音樂、遊戲以及語言等嘅文化產物。

雖然叫機械人，查實又唔一定好似人形先叫機械人。有啲模仿其他自然生物來做嘅，都係機械人，不過會用生物名而命名，例如扮鼠就叫機械鼠咁。另外有啲模仿人臂，就叫機械臂，都係機械人一種。有啲先進啲嘅機械人，有人工智能，模仿人做判斷，做唔同嘅行爲，不過呢個都係初步，純綷實驗或者玩具性質。

諗演算法嘅過程係將一份作業揼散做組成份作業嘅細部份，而每個細部份都要係一啲電腦普遍都會識做嘅簡單運算工作－呢啲細部份可以話係組成演算法嘅元素，有咗呢啲細部份就有可能將任何「人會想要電腦做嘅工作」砌出嚟。

... 等等。舉個例說明，想像家陣部電腦收到一個訊號「00001」，如果呢個訊號標明咗係一個整數，噉部電腦就知呢段訊號代表緊「1」呢個數字，但如果個訊號標明咗係一個布林資料，噉呢段訊號所代表嘅係「真」。

喺廿一世紀初，NLP 俾人工智能研究者視為人工智能其中一個最重要嘅領域，例如好出名嘅 Google 翻譯就用咗 NLP 技術嚟做翻譯，而且 NLP 方面嘅技術仲可以攞嚟做傾偈機械人等嘅休閒用途。因為 NLP 咁有用，Python 程式語言仲有埋 NLTK 呢套函式庫專做 NLP 相關嘅工作。

喺廿一世紀初，要做 NLP 第一步通常係要攞啲語言性質嘅數據返嚟先，而語料庫就係其中一種最常用最重要嘅數據來源。一個語料庫會係一嚿大型有結構嘅語言資源，一隻語言嘅語料庫會包含大量屬嗰隻語言嘅錄音同文字。

計完之後，就會每份文件得出個分數表示份文件對條問題嚟講幾有啦更，分數愈高表示愈有啦更，然後個搜尋器就可以按分數將啲摷到嘅文件列嗮出嚟，分數最高嘅行先。Okapi BM25 源於 1980 年代，到咗廿一世紀初經已廣泛噉俾搜尋器採用。

進階嘅演算法仲會考慮埋詞形還原以及同義詞等嘅好多問題，例如 PageRank 同 HITS 演算法就會用到「個網頁有幾多高質網頁連過去」衡量摷到嘅網頁嘅「質素」，並且喺列出摷到嘅網頁嗰陣，將「質素」高啲嘅網頁排先。

進階啲嘅資訊抽取技術會考慮埋物件之間嘅關係，例如家吓個程式讀到 $249.99 噉嘅字串，但佢唔係就噉攞呢串嘢做「價錢」嘅 output，而係會搵埋「個價係講緊邊件物件嘅價」，當中佢嘅或者佢個等嘅字眼都會提供到噉嘅資訊。

NLP 同認知語言學關係相當密切。認知語言學係認知心理學嘅一門，專門研究語言相關嘅認知功能－例如研究人腦邊啲腦區有份幫人理解語言呀噉。原則上，喺 NLP 技術出現之前，人腦係唯一一樣已知有能力處理語言文字嘅物體，所以 NLP 技術大可以參考認知語言研究，並且透過「模仿人腦嘅語言功能」達致處理到語言。

一個 ANN 由大量人工神經細胞組成。用電腦程式整神經網絡嗰陣時，研究者通常會每粒人工神經細胞都同佢設返個數值表示佢啟動程度有幾高，而每粒神經細胞嘅啟動程度數值都有條式計，條式包括喺佢之前嗰啲神經細胞嘅啟動程度。

一粒人工神經細胞係一嚿人造物體，會好似動物神經細胞噉收訊號、並且按照收到嘅訊號改變自己嘅內在狀態，然後再按照自己嘅內在狀態，決定係咪要射新訊號以及要射點樣嘅新訊號－喺原理上同動物嘅神經細胞極相似。當一大拃人工神經細胞互相連繫住，就會形成一個人工神經網絡，每當研究者俾某啲 input 值落去其中一啲細胞嗰陣，佢哋就會帶動其他人工神經細胞啟動，最後每粒人工神經細胞都會達致最後嘅啟動值。

當多粒人工神經細胞連埋一齊，就會組成一個人工神經網絡。喺實際使用上，設計者一般會用電腦程式整人工神經網絡，叫個程式開始嗰陣粒粒細胞都設個數代表佢嘅啟動程度，再設啲數代表細胞之間嘅連結權重。網絡多數會用多層結構－同一層嘅細胞唔會影響彼此嘅啟動程度，粒粒嘅啟動程度都會受前一層嘅細胞影響。

如果一個以電腦程式寫嘅神經網絡跟呢條式嚟行，佢計完每一個個案之後，都會計出佢裏面嘅權重值要點變，並且將呢件「每個權重應該要點變」嘅資訊傳返去個網絡嗰度。每次有個權重值改變嗰陣，佢嘅改變幅度會同誤差值有一定嘅關係，而且佢對個 output 嘅參與愈大，佢嘅改變幅度會愈大－個網絡會一路計個案一路變，變到誤差值愈嚟愈接近 0 為止。

監督式學習會搵一柞例子個案返嚟，將每個個案嘅 input 入落去個網絡度等佢計個 output 出嚟，跟手再計返誤差值同埋用誤差值計個網絡啲權重要點改。經過一輪訓練，個網絡對訓練集數據嘅計算結果個誤差值可以接受，就將未見過嘅測試集數據挃入隻網絡進行預測，又得到泛化誤差值。

非監督式學習一個常見用途係攞嚟做聚類分析。舉例說明，家吓有個生態學家想研究吓一個區域入面嗰啲樹傾向聚集喺啲乜嘢位置，佢可以坐直昇機或者用人造衛星影啲相返嚟，再記錄嗮嗰個區域入面每樖樹生喺邊個位，會得出一個數據庫，記錄嗮每樖樹喺 X 軸同 Y 軸嗰度嘅坐標。

跟手佢就可能會想睇吓啲樹會唔會傾向聚集喺個區域入面嘅某啲位置。如果有某一柞嘅樹彼此之間距離近，又同佢哋以外嘅樹距離遠，噉就可以話佢係「聚埋一羣」，而聚類分析就正係用嚟分析一柞個案入面會唔會有幾羣個體係「彼此之間距離近，同羣以外嘅個體距離遠」嘅。

喺廿一世紀嘅社會，互聯網嘅發展令到資訊嘅傳播變得好快，極大量嘅數據喺互聯網上流動，呢啲數據可以好有用，但係因為量大，所以用傳統嘅數據分析法好難處理，而大數據就係一門廿一世紀初嘅新興領域，專門研究點樣做自動化嘅數據分析同埋用呢啲分析方法由大量數據當中提取有用資訊，而人工神經網絡－尤其係深度信念網絡－就係大數據成日用嘅一種工具。

喺一個 RBM 完成學習之後，個程式會「疊」另一個 RBM 喺上面－攞之前嗰個 RBM 嘅隱藏層做新嗰個 RBM 嘅輸入層，再重複上面嘅步驟，直至成個深度信念網絡有若干層 RBM 為止。研究表明咗，深度信念網絡能夠有效噉處理一啲冇事先標籤好嘅數據－例如係喺互聯網上流動、冇人幫手事先執靚嘅數據噉。

呢三道門當中每一道都可以當係一粒子細胞噉嚟睇，有各自嘅啟動程度值，會受到第啲人工神經細胞影響，決定自身嘅啟動程度，再按自身嘅啟動程度睇吓係咪要「做嘢」。輸出門「做嘢」嘅話會左右甚至封鎖粒細胞嘅輸出，輸入門「做嘢」嘅話會左右甚至封鎖粒細胞嘅輸入，而遺忘門「做嘢」嗰陣就可以完全刪除粒主細胞入面嘅資訊－即係重設粒主細胞嘅啟動值或者權重等。

人類用個腦諗完嘢解決完問題之後，曉將自己嘅思考過程口頭報告返出嚟，但係一個神經網絡唔會識做呢樣嘢，唔會話到俾研究者聽佢經過啲乜嘢思考過程先能夠達到佢所俾嘅輸出。所以有人將神經網絡比喻做一個黑盒－就算佢嘅輸出係準確嘅都好，個研究者都淨係知個神經網絡嘅輸入同輸出，冇辦法知道當中嘅思考過程。

即係話對於「個神經網絡俾嘅答案點解係啱」呢條問題，目前唯一嘅答覆係「因為一部醒過人類嘅系統俾咗個答案出嚟」，雖然呢點唔損害神經網絡喺實用上預測現象嘅能力，但噉表示神經網絡嘅可解釋度低得好交關，好多學者都覺得難以接受。

核武，又叫核武器、核子武器或者原子武器，係一種武器。佢利用核反應製造爆炸來產生光熱輻射、衝擊波重有感生放射性造成殺傷同破壞，以及造成大面積污染，阻止對方軍事行動以達到戰略目的。主要有核分裂武器同核融合武器。

超級士兵泛指用技術改造過、能力遠超常人嘅士兵－大力啲、跑得快啲、耐力好啲，所以戰鬥力勁過一般嘅士兵好多。超級士兵常見於科幻，佢哋嘅超強戰鬥力可以源自基因工程、藥物或者手術等嘅技術，而用咗呢條橋段嘅科幻作品好多時係想探討軍事科技對人類同人性嘅影響。

機甲，又或者叫孭咔，係一種戰鬥用嘅機械，可以但唔一定由人類坐喺入面直接操作。機甲嘅特徵係會有肢體，唔似得坦克車或者戰鬥機噉。响整體形狀上，機甲通常係似人類，但亦有好多虛構作品會用機甲一詞嚟稱呼「有肢體，形狀似非人動物嘅戰鬥機械」。

機甲呢個諗頭相當受歡迎，視像遊戲、電影、文學同漫畫等嘅創作品都有描繪作者想像中嘅機甲。到咗廿一世紀初，「喺實戰上採用機甲」仲係純屬科幻嘅範疇，係一種幾常見嘅科幻橋段，不過亦有唔少機械工程同埋軍事科技方面嘅研究者响度嘗試實現呢個構想。

變形金剛係一個虛構故事加埋佢相關嘅機械人玩具同卡通片，故事係講一班嚟自斯比頓行星嘅超機器人生命體分開兩班人，分別係由柯柏文領導，代表正義嘅博派，以及由麥加登領導，代表邪惡嘅狂派，呢兩派機械人嘅戰爭故事。

變形金剛由1984年開始嘅元祖「變形金剛」開始，推出卡通同漫畫，最先喺日本同英國大受歡迎，之後推出第二代變形金剛，以及由變形金剛發展出嚟嘅「特種變形勇士」都發展出自己嘅獨立系列。而喺2007年同2009年又拍咗套真人版變形金剛。

響1970年，Takara公司由美國孩之寶度買咗孩之寶嘅 Combat Joe 嘅使用權。由於嗰時日本嘅細路唔鍾意軍人或者士兵之類嘅玩具，所以 Takara 公司將Combat Joe改頭換面，最後變咗「變身改造人」系列。

響1974年，Takara公司原本希望推出「變身改造人」嘅Playset，但因為成本問題，將「變身改造人」變做「微星小超人」。「微星小超人」只不過係一批透明身體，鍍銀腦袋，大概高10厘米郁得嘅公仔。Takara又為微星小超人創造咗一系列嘅漫畫故事。

1982年，Takara將戴亞克隆提升到一個新增次，推出咗Car Robots，一啲可以變成現實世界入面嘅交通工具嘅機械人。Car Robots入面第一部推出嘅機械人係以宇宙奇蹟號作為基礎製造出嘅Super Tuning Countach，亦係後嚟變形金剛嘅角色太陽紋嘅玩具原型。

戴亞克隆由外星機械完全變做現實世界嘅交通工具，開始推出火車玩具原型）、工程車玩具原型）甚至恐龍玩具原型）等等嘅機械人。1983年，Takara亦希望可以重啟微星小超人，於將微星小超人同Car Robots結合，製造出Micro Change，一啲變形嘅物件，例如槍玩具原型）、相機、同當年好流行嘅Cassette機同Cassette帶、崩波、雷射鷹、雷針雀、殘害玩具原型）。

來自地球環太平洋地區海底產生嘅平行宇宙裂縫嘅異世界嘅可怕巨大生物大軍突然冒出海面，以壓倒性嘅巨大體型及破壞力向人類居住嘅城市進軍，怪獸嘅強大破壞力幾乎讓人類武力無以應對每場怪獸出擊所造成嘅破壞都會奪走無法計算嘅生命浩劫，歷時數年，長期戰爭於焉展開。

為咗對抗呢啲巨大怪獸，人類啟動代號「機甲獵人」嘅作戰計畫，亦即係以巨大機械人防衛怪獸大軍來襲嘅作戰計畫。呢個係由兩名腦部神經網路互相串連嘅操縱者同步操作嘅戰鬥機械人，不過即使係人類最先進嘅巨大戰鬥機械人，喺面對冷酷又殘暴嘅怪獸時，亦被打得潰不成軍。

喺2022年俄羅斯入侵烏克蘭之後，一啲烏克蘭人叫啲入侵者做「半獸人」。烏克蘭國防部長阿列克謝·列茲尼科夫喺2022年3月24號嘅演講度話「抵抗魔多嘅猛攻係唯一出路」。2022年12月，俄羅斯總統普京送咗8隻特別造嘅戒指畀8個獨立國家聯合體國家嘅領導人，佢自己都有一隻戒指，畀人話好似《魔戒》入面索倫送咗9隻戒指畀人類咁。

有學者認為，遠古時期嘅神話同文學當中經已有一啲類似現代科幻嘅橋段，例如公元 2 世紀嘅古希臘嘅文學創作入面有用到「角色去咗異世界」同外星生命等嘅橋段，不過當時嘅世界仲未有現代科學方法呢回事，所以未有好似現代科幻噉對科學發現作出推想嘅科幻作品。

數碼鬅客呢種科幻美學喺 1960 年代開始出現，並且喺 1980 年代由美國加拿大作家威廉吉森嘅作品普及化。數碼鬅客嘅成功吸引到科幻作家仿傚同創造出蒸汽鬅客同柴油鬅客等嘅作品類型。另一方面，日本嘅媒體又喺廿世紀中同廿世紀尾興起，日本嘅創作者參考咗西人嘅作品，創出咗多部科幻作品，早期例子有 1954 年嘅科幻電影《哥斯拉》。

隨住西羅馬帝國滅亡，西歐陷入咗地方割據時期。呢啲割據勢力版圖裏面，以法蘭克王國勢力最大。公元6世紀法蘭克吞併咗而家嘅德國南部同意大利北部，成為法蘭克王國。到咗公元843年，法蘭克王國內亂，分裂成而家嘅法國、德國同意大利北面。

中世紀係喺十字軍東征後慢慢結束。地中海一帶出現咗一批商業城市，好似威尼斯、佛羅倫斯等等。對外貿易又將一啲新技術帶嚟歐洲，例如火藥、造紙術等等。武器嘅改良後來畀人用嚟消滅各個割據勢力。因為商業發達，歐洲文明重新復興，展開咗文藝復興，好多商業文化亦都由此而嚟。

最近學術界對佢嘅成就有更加全面嘅睇法，有興趣研究佢作品嘅學者越來越大，尤其是佢啲小說，包括歷史小說 Valperga同 Perkin Warbeck，末世小說 Last Man同最修尾嗰兩本 Lodore同 Falkner，重有鮮為人知嘅作品，好似旅遊書 Rambles in Germany and Italy同寫畀另一個科幻作家 Dionysius Lardner 嘅 Cabinet Cyclopaedia裏頭嘅自傳文章。

本小說開頭講到身為船長嘅羅拔·渦頓同佢個妹瑪格列寫信畀對方。個故仔設咗喺 18 世紀，講到渦頓船長帶領住佢啲船員去北極探險，諗住幫手推進科學知識。喺半途，佢哋見到一隻神秘嘅巨型人形怪獸拖住隻雪橇，但隻怪獸話咁快就唔見咗。

幾個鐘頭後，班船員搵到個就嚟凍死嘅男人。佢哋將個男人帶上船，仲救返佢條命。過咗一陣，個男人神智恢復清醒，話佢個名叫維特·弗蘭肯斯坦。渦頓船長出於好奇問弗蘭肯斯坦做乜一支公走嚟北極。弗蘭肯斯坦見到渦頓船長對科學好有興趣，就警告渦頓船長，話佢自己一世人搞到咁悽涼，就係搞科學搞到噉嘅。

成個故仔起始喺弗蘭肯斯坦嘅童年。弗蘭肯斯坦喺意大利拿坡利出世，佢家境富裕，有兩個親生嘅細佬，一個養妹伊利沙伯同埋一個養姐側士甸。佢哋一家人生活融洽。由好細個開始，弗蘭肯斯坦就熱愛科學同各種嘅學問，有研究過煉金術等嘅好多諗頭。

正喺弗蘭肯斯坦要去德國讀大學嗰陣時，佢阿媽病死咗，搞到弗蘭肯斯坦好沮喪，仲因而更加沉醉於科學，想靠住科學嚟忘卻傷痛。弗蘭肯斯坦喺大學度成績優異，零舍擾長化學等嘅科學。冇幾耐，佢發明咗種技術，能夠將生命賦與畀冇生命嘅物質。

出於好奇，弗蘭肯斯坦想試吓用依種技術創造一嚿人形嘅有生命物體，於是佢就搵咗啲嚟自人死屍嘅身體部份，再喺自己嘅實驗室度將依啲部份砌埋一齊，形成一個 8 呎咁高嘅怪獸身體。乜都準備好嗮之後，佢就郁手「賦與生命」－啲砌埋一齊嘅身體部份真係開始郁，不過弗蘭肯斯坦嘅技術似乎出咗少少錯，隻怪獸生得好核突，佢啲皮膚甚至有少少遮唔到佢啲肌肉同血管。

弗蘭肯斯坦受驚過度，嚇到病咗。跟住落嚟嗰 4 個月，弗蘭肯斯坦一路受住亨利嘅照顧。好返之後，弗蘭肯斯坦收到佢阿爸寫嘅信，得知佢其中一個細佬威廉畀人謀殺死咗。弗蘭肯斯坦即刻起程返屋企。佢喺兇案現場見到隻怪獸嘅身影，認定咗單嘢係隻怪獸嘅所為。

冇幾耐之後，啲人喺弗蘭肯斯坦個養姐側士甸嘅衫袋當中搵到屬於威廉嘅物品，側士甸因而畀人指控佢係兇手，弗蘭肯斯坦心知單嘢係隻怪獸做嘅，但亦知道佢講咗出嚟都唔會有人信。最後側士甸因為謀殺罪成被判處絞刑，弗蘭肯斯坦、佢阿爸同伊利沙伯因為一嘢冇咗兩個屋企人而悲痛不已。

弗蘭肯斯坦喺亨利嘅陪同下去咗英格蘭，不過佢哋喺蘇格蘭巴富嗰度分途。弗蘭肯斯坦一路郁手整隻女怪獸，一路覺得心寒－佢驚隻女怪獸會憎隻男怪獸，又或者可能隻女怪獸會變到仲衰過隻男怪獸，諗諗吓佢仲開始想像男女兩隻怪獸生後代，產生成大班怪獸危害人類。

驚到咁上下，弗蘭肯斯坦頂唔順壓力，郁手將隻未完成嘅女怪獸撕成碎片。然後下一刻，隻男怪獸衝咗入屋，弗蘭肯斯坦唔肯繼續整，隻怪獸淨係可以離開，但佢臨走之前威脅話要令弗蘭肯斯坦受苦。然後弗蘭肯斯坦就決定出海抌嗮佢啲架生，抌完之後佢因為海面大風返唔到岸，最後畀風吹咗去愛爾蘭嘅海邊，弗蘭肯斯坦醒返見到亨利嘅死屍，仲畀人拉咗，啲人話亨利係畀人謀殺嘅，因為弗蘭肯斯坦個人喺條屍附近所以係疑兇。

喺日內瓦，弗蘭肯斯坦同伊利沙伯結婚。弗蘭肯斯坦決定咗要同隻怪獸決一死戰，暗中準備定手槍同匕首。新婚嗰晚，弗蘭肯斯坦叫伊利沙伯留喺房入面，佢自己去搵隻怪獸。當弗蘭肯斯坦去咗搜屋之際，隻怪獸搵到對新婚夫婦間房，仲狠下毒手勒死咗伊利沙伯。

隻怪獸跟住就出現喺弗蘭肯斯坦面前，畀弗蘭肯斯坦睇到伊利沙伯條屍。悲憤嘅弗蘭肯斯坦想開槍打隻怪獸，但怪獸最後走甩咗。弗蘭肯斯坦阿爸已經有返咁上下年紀，伊利沙伯嘅死對佢造成重大打擊，於是佢就喺幾日之後傷心過度死埋。

弗蘭肯斯坦乜都冇嗮，於是就周圍追住隻怪獸想報復，一路追勻嗮成個歐洲，去埋俄羅斯，最後追到去北冰洋，曾經一度追到喺隻怪獸嘅 1 英里範圍內，但因為攰得滯凍得滯而倒地－弗蘭肯斯坦就係喺依個時候畀渦頓船長嘅船員發現同救咗上船。

原住民已經響加拿大住咗成萬年。喺15世紀尾，英國同法國開始喺度擴張殖民地。後尾喺1763年，法國打輸咗七年戰爭，就割讓咗差唔多成個新法蘭西出來。喺1867年，加拿大成為英國喺北美洲嘅屬地之一，叫做加拿大聯邦。

聯邦係由加拿大十個省同埋三個地區組成嘅。加拿大行雙文制度同埋係一個多元文化主義嘅國家，官方語言係英文同法文。喺一個咁先進嘅工業化國家，加拿大保持住多元化嘅經濟，喺好大程度上依賴豐富嘅自然資源。加拿大同美國喺貿易上已經有咗好長同深遠嘅關係。

加拿大「Canada」來自聖羅倫斯河嘅伊洛魁話，解做「村」。1535年，魁北克市區民用咗呢個字來形容斯他達剛拿呢條村畀雅克卡地亞聽 。卡地亞用呢個字來形容嗰時啱啱攞到手呢笪地方，唔淨止用來形容條村。1545年，歐洲啲書同地圖開始提及呢笪地方，就叫佢做 Kanada 嘞。

法屬加拿大即係話沿住條聖羅倫斯河同埋大湖嘅北岸。後尾又分開咗做兩個地方，一個係英國嘅，叫上加拿大，另外嘅叫下加拿大。1841年成立加拿大省。1867年開始，加拿大聯邦或者加拿大就俾人用來形容成個國家，1950年代之前都好興叫加拿大自治領。

加拿大國會係包括君主、參議院同眾議院。君主嘅代表係總督。參議員嘅空缺由總督根據總理大臣嘅「推薦」來委任，任期係做到 75 歲為止，目前有 105 席。眾議院嘅議員由聯邦大選普選，目前有 338 席，每席代表一個選區，選區每10年按人口經獨立委員調整劃界。

大中華包括咗華人係主要居民嘅地方，狹義嚟講係指中華人民共和國政權控制緊嘅中國大陸、香港同澳門，同埋中華民國政權控制緊嘅台灣地區。廣義嚟講，大中華有時重會包埋大馬同星加坡。大中華呢個詞成日用響經濟同商業領域度，例如跨國企業會用到呢個詞嚟分區。

香港係華南一城埠，同時都係一個國際大都會，同紐約、倫敦合稱「紐倫港」。香港開埠於1841年，有人叫佢做「百年之城」，曾經係英國嘅殖民地，1997年7月1號開始由中華人民共和國接管，成立香港特別行政區。

按照《中英聯合聲明》同埋《香港基本法》，香港享有高度自治，除咗外交同防務之外，理論上係全面自治，香港亦都有參與國際組織嘅權利。香港實行資本主義制度，有別於中國大陸嘅社會主義體制，所以官方稱之為一國兩制。

香港原本係一個人煙稀少嘅農村同漁村，不過而家已成為世界上最重要嘅金融中心同商業港口之一，重係世界十大出口國同埋第九大進口國。香港擁有低稅率同自由貿易為特徵嘅資本主義經濟體系，港元係世界第八大交易貨幣。

億萬富豪嘅人數喺全球城市入面排名第三、亞洲城市排名第二，而且佢哋係世界上任何一個城市嘅高淨值人士。雖然香港係世界上人均收入最高嘅城市之一，不過貧富懸殊嘅情況依然存在，而且近年嘅人權狀況亦急劇趨向惡化。

香港有幾個別名，好似香江、東方之珠噉。廣東話裏面，香江係香港訛音，亦有指維多利亞港似江水，橫臥喺香港島同九龍半島之間。香港減筆嘅時候寫港，而自稱時叫本港。英文最初寫 Hongkong，之後地名劃一分音而寫成 Hong Kong。

清道光二十年，英國同大清打第一次鴉片戰爭。第二年，喺1841年1月26號，英軍喺上環舉行升旗禮將香港島屬領，後人稱為「開埠日」，而英國人亦喺島嘅東北岸起域多利亞城。1842年，清廷簽署《江寧條約》，正式割讓香港島畀英國。

1860年，清廷再簽《北京條約》，割讓埋九龍半島。1898年，清廷又簽《展拓香港界址專條》，租新界畀英國九十九年，於是三地合埋就成為咗依家嘅「香港」。除咗被日本佔領嗰三年零八個月，其餘時間香港都係英國嘅殖民地。

1984年，中國總理趙紫陽同英國首相戴卓爾夫人分別代表中英兩國簽咗《中英聯合聲明》，中華人民共和國政府保證，香港一定會喺1997年後至少有五十年嘅高度自治，維持返香港本來嘅制度同埋生活方式。英國喺1997年約滿期後嘅7月1號，按《中英聯合聲明》，將新界租地連同香港島、九龍半島割地嘅主權一次過移交畀中華人民共和國。

考古證明，香港喺舊石器時代就有人住。喺西貢半島北岸黃地峒，有石器同整石器嘅架生。喺新界同大嶼山好多地方，都搵到新石器時代嘅遺址。旺角就曾經係東漢、隋朝同唐朝人做陶器嘅地方。李鄭屋古墓亦證明香港喺東漢嗰時，畀番禺管。

喺南宋嗰陣，嗰時得8歲嘅皇帝仔宋端宗趙昰畀大元大軍一直追到嚟香港。聽講佢同佢細佬趙昺曾經喺一嚿石頭度唞過，之後啲人就叫呢塊石做宋王臺。後來趙昺登基，但係啲元兵係咁殺到嚟，佢就經淺灣向西面過海去新會，但係當架船駛到而家深圳 蛇口左近嘅崖門嘅時候，大元大軍追到嚟，於是乎陸秀夫就孭住得嗰八歲嘅皇帝仔阿昺喺崖山跳海自殺身亡。

大明嗰時，就因葡萄牙想侵犯，明軍出兵同葡萄牙人開戰，雙方喺屯門對開海域激鬥，大家都叫場仗做屯門海戰。到大清時香港係歸新安縣九龍司管，呢處記事寥寥無幾，但朝廷同海盜喺香港水域海戰嘅事蹟就反而有唔少，最出名就係張保仔，香港啲離島有好多佢嘅賊竇。

喺1841年第一次鴉片戰爭期間，英國軍隊佔領香港島，香港開埠。大清打輸咗場仗，仲喺之後嗰年簽咗《南京條約》，將香港島割讓咗畀英國。之後清廷又輸畀英法聯軍，簽下《北京條約》，將九龍半島裏面近住香港島，成日搞事嘅地方，連埋昂船洲一齊割讓畀英國。